చర్మము
చర్మము (Skin) మన శరీరంలో అతిపెద్ద అవయవము. దీనిలో మూడు ముఖ్యమైన పొరలుంటాయి. చర్మము శరీరమంతా కప్పి లోపలి భాగాల్ని రక్షిస్తుంది. నవరంధ్రాలవద్ద చర్మం లోపిస్తుంది. ఇది వివిధ రంగులలో ఉంటుంది. చర్మానికి సంబంధించిన విజ్ఞాన శాస్త్రాన్ని 'డెర్మటాలజీ' అంటారు.
గాయం మానడం
ప్రాథమిక దశ అనంతరం కణదశ వస్తుంది. ఈ దశలో కణాలలో అనేక చర్యలు జరిగి, నొప్పి తగ్గింపు ప్రతిచర్యలు ఉన్నతస్థాయికి చేరేందుకు, కణికామయ కణజాలంలో సంశ్లేషణ జరిగేందుకూ, ఉపకళా కణజాల పొరను పునఃస్థాపించడానికీ దోహదపడతాయి. కణదశను తిరిగి కొన్ని ఉపదశలుగా విభజిస్తారు. అవి: [1] స్థూల భక్షక కణాలు, ఇన్‍ఫ్లమేటరీ కారకాలు (1 -2 రోజులలో), [2] ఉపకళాకణజాలం, మధ్యబ్రూణ కణజాలాల నడుమ జరిగే పారస్పరిక చర్యలు, ఉపకళా కణజాల పునర్భవం, (దృశ్య రూపం కొన్ని గంటల్లోనే మారిపోవడం, 1లేదా 2వ రోజుకు కణాల వలస మొదలుకావడం, [3] తంతు కణాలు, కండర తంతుకణాలు: పురోగామి అమరిక, కొల్లాజెన్ ఉత్పత్తి కావడం, జీవద్రవ్యం సంకోచం పొందడం (4 -14 రోజుల మధ్య), [4] ఎండోథీలియల్ కణాలు, మరియు రక్తనాళాలు ఏర్పడడం (4వ రోజు మొదలవుతుంది), [5] చర్మ సంబంధ జీవద్రవ్యం:కారకాలు రూపొందడం (4 వరోజు మొదలై 2వారాలవరకూ ఉంటుంది), గాయంలో మార్పు రావడం (2 వారాల తర్వాత మొదలై కొన్ని నెలల పాటూ -గాయం పరిమాణాన్ని బట్టి కొనసాగుతుంది).